14 የሚያሳዝነው ነገር፣ እንደ ተአምር ሊቆጠር የሚችለው ይህ አንድነት ከሐዋርያቱ ሞት በኋላ አልቀጠለም። ከዚህ ይልቅ አስቀድሞ እንደተነገረው ታላቅ ክህደት የተነሳ ሲሆን ይህም በሕዝበ ክርስትና ውስጥ የሚታየው ክፍፍል እንዲፈጠር አድርጓል። (ሥራ 20:29, 30) ይሁን እንጂ በ1919 ኢየሱስ፣ ቅቡዓን ተከታዮቹን ከሐሰት ሃይማኖት ነፃ አውጥቶ ‘ፍጹም በሆነ የአንድነት ማሰሪያ’ ሰበሰባቸው። (ቆላ. 3:14) እነዚህ ቅቡዓን ያከናወኑት የስብከት ሥራ ምን ውጤት አስገኝቷል? ከሰባት ሚሊዮን የሚበልጡ “ከሁሉም ብሔራት፣ ነገዶች፣ ሕዝቦችና ቋንቋዎች” የተውጣጡ ‘የሌሎች በጎች’ አባላት ከአምላክ ቅቡዓን ጋር አንድ መንጋ እንዲሆኑ አድርጓል። (ዮሐ. 10:16፤ ራእይ 7:9) ይህም ኢየሱስ “ዓለም አንተ [ይሖዋ] እንደላክኸኝ እንዲሁም እኔን እንደወደድከኝ ሁሉ እነሱንም እንደወደድካቸው ያውቅ ዘንድ ነው” በማለት ያቀረበው ጸሎት አስደናቂ ምላሽ እንዳገኘ የሚያሳይ ነው።—ዮሐ. 17:23